QORTI ĊIVILI PRIM' AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar il-Ħamis Tmienja (8) ta' Lulju 2021 Rikors Numru 969/2020 FDP Fl-ismijiet NKZ Global Solutions Ltd. Rat ir-rikors datat 20 ta' Ottubru 2020, li permezz tiegħu s-soċjeta' rikorrenti talbet is-segwent: Illi s-soċjeta' rikorrenti toffri, fost servizzi oħra, professional ta' konsulenza, intermediary services introduzzjonijiet u soluzzjonijiet fis-settur tat-teknoloġija mfassla b'mod speċifiku skont in-neċessitajiet tan-negozjanti, li joperaw f'industriji differenti. jinkludu servizzi Illi s-soċjeta' intimata topera pjattaforma onlajn li tippermetti l- konverżjoni ta' fiat currencies għal crypto u minn crypto għal fiat currencies u tippermetti wkoll lill-utenti rreġistrati jixtru u / jew li huma kwalifikati bħala Distributed Ledger ibiegħu assi Technology ("DLT") u tiffaċilita aktar is-servizzi ta' trasferiment ta' l-istess assi DLT. Illi s-soċjeta' intimata xtaqet tkabbar l-operazzjonijiet tagħha biex b'hekk għal dan il-għan, is-soċjeta' intimata ingaġġat lis-soċjeta' rikorrenti biex tassisti fit-tkabbir tal-klijentela tas-soċjeta' intimata u biex ittejjeb aktar il-kwalità tas-servizzi offruti lill-klijenti tagħha billi taġixxi bħala professional introducer bejn is-soċjeta' intimata u l-klijenti prospettivi u kellha taġixxi wkoll bħala faċilitatur u medjatur għall-konklużjoni ta' numru ta' kuntratti bejn is-soċjeta' intimata u l-klijenti prospettivi. Illi fuq din il-bażi s-soċjeta' rikorrenti u s-soċjeta' intimata daħlu fi Intermediary Agreement (L- fis-17 "Intermediary Agreement") li jinsab anness u mmarkat bħala Dokument "NKZ1". ta' Diċembru 2019 Illi fix-xhur li għaddew is-soċjeta' rikorrenti, permezz tas-servizzi fornuti lis-soċjeta intimata, għenet lis-soċjeta' intimata f'bosta kwistjonijiet inkluż bil-preparazzjoni ta' applikazzjoni għall-ħruġ ta' liċenzja mal-MFSA, proċeduri interni tas-soċjeta' intimata, tfassil ta' manwali, għajnuna fil-ftuħ ta' kontijiet bankarji ġodda u għajnuna fir-rigward kwistjonijiet oħra interni bħal dawk relatati ma' materji legali u proċeduri tal-qorti. Bħala minimu, dan kien jammonta għal għaxart elef Ewro (EUR 10,000) fix-xahar b'żieda ta' prestazzjoni addizzjonali li kellu jiġi kkalkulat bħala perċentwali fuq l-operat, id-dħul minn dak l-operat u l-spejjeż operattivi. Illi dan ġie kkonfermat minn wieħed mir-rappreżentanti tas-soċjeta' intimata permezz ta' email fit-13 ta' Diċembru 2019 (kopja tal-iskambju ta' emails hija hawnhekk annessa u mmarkata bħala Dokument "NKZ2"). Illi, għaldaqstant, is-soċjeta' rikorrenti ħarġet fatturi kull xahar indirizzati lis-soċjeta' intimata taħt il-ftehim hawn fuq ċitat. Madankollu, filwaqt li l-ewwel fatturi ġew debitament imħallsa taħt l-Intermediary Agreement, il-fattura bin-numru 20205-01 datata l- 1 ta 'Mejju 2020 għas-servizzi reżi għax-xahar ta' April 2020 (hawnhekk annessa u mmarkata bħala Dokument "NKZ3") baqgħet pendenti u għadha dovuta sal-lum u dan minkejja talbiet ripetuti (ara l-iskambju ta' emails hawnhekk annessa u mmarkata bħala Dokument "NK4") għall-ħlas rikorrenti. imressqa mis-soċjeta' Illi minkejja li Dorel Yehuda-Bundy, rappreżentant tas-soċjeta' is-soċjeta' intimata, kien awtorizza l-ħlas intimata, u kien informa wkoll lir-rappreżentant tas-soċjeta' rikorrenti, Nadezda Baldacchino Schembri, li l-imsemmija fattura se tkun imħallsa sal-aħħar ta' Mejju 2020, u kwindi inekwivokabbilment (jekk qatt kien hemm bżonn) ammetta l-kreditu tas-soċjeta' rikorrenti, inadempjenti u dan intimata baqgħet is-soċjeta' mingħajr ebda raġuni valida fil-liġi. Illi, sussegwentement, u mingħajr ebda forma ta' pre-avviż validu u/jew raġuni skont it-termini tal-Klawsola 24(a) tal-Intermediary Agreement, fl-14 ta' Mejju 2020 is-soċjeta' intimata waqqfet kiesaħ u biered l-aċċess tas-soċjeta' rikorrenti għas-sistemi elettroniċi meħtieġa biex is-soċjeta' rikorrenti tkun tista' twettaq l-obbligi u s- servizzi, liema sistemi jinkludu inter alia, aċċess għall-email inbox u l-online drive. Illi de facto, mingħajr talli aċċess, is-soċjeta' intimata b'hekk temmet ir-relazzjoni kummerċjali tagħha mas-soċjeta rikorrenti fl- 14 ta' Mejju 2020 u dan mingħajr ebda raġuni valida skont il-liġi jew il-kuntratt. Illi, ai termini tal-Klawsola 24(b), l-Intermediary Agreement jista' jiġi tterminat mingħajr il-ħtieġa ta' avviż bil-miktub biss fil-każ ta': Illi, b'referenza speċifika għall-Klawsola 24(b)(i), iċ-ċirkostanzi kontemplati fl-istess Klawsola ma seħħewx u b'hekk il-Klawsola 24(b)(i) ma tapplikax fiċ-ċirkostanzi. l-garanziji il-kundizzjonijiet Barra minn hekk, b'referenza għall-Klawsola 24(b)(ii) tal- Intermediary Agreement, is-soċjeta' rikorrenti dejjem mxiet mat- termini, tal-istess Intermediary Agreement u wettqet id-dmirijiet tagħha bid-diliġenza kollha kif rikjest. immedjata kkontemplati fil-Klawsola 24(b) tal-Intermediary Agreement ukoll ma japplikawx f'dan il-kuntest u għalhekk, l-imsemmija klawsola mhijiex applikabbli għall-materja in kwistjoni. Is-soċjeta' intimata fil-fatt kienet marbuta, ai termini ta' Klawsola 24(a) li tagħti l- perjodu ta' avviż ta' xahrejn li beda mill-14 ta' Mejju 2020 (meta s- soċjeta' intimata neħħiet l-aċċess kollu tas-soċjeta rikorrenti għas- sistemi elettroniċi), biex b'hekk għal xahrejn, u ċioe mill-15 ta' Mejju 2020 sal-15 ta' Lulju 2020, ir-remunerazzjoni skont il- kuntratt huwa dovut lis-soċjeta' rikorrenti kien u għadu pendenti sal-lum. għat-terminazzjoni ir-raġunijiet b'hekk, Illi huwa għalhekk li s-soċjeta' rikorrenti ħarġet fattura bin-numru 20205-03 u bid-data tal-15 ta' Mejju 2020 għall-ammont ta' erbgħa u għoxrin elf Euro (EUR 24,000) (hawn annessa mmarkata bħala Dokument "NK5") liema somma tinkludi: i. EUR 4,000 għas-servizzi mogħtija bejn l-1 ta' Mejju 2020 u l- EUR 20,000 għall-perjodu ta' avviż bejn il-15 ta' Mejju 2020 14 ta' Mejju 2020; u sal-15 ta' Lulju 2020. Illi għalhekk l-ammont totali dovut mis-soċjeta' intimata huwa dak ta' erbgħa u tletin elf Ewro (EUR 34,000). Minkejja li saru diversi talbiet lis-soċjeta' intimata sabiex jitħallsu dawn il-fatturi, inkluż permezz ta' ittri uffiċjali bin-numri ta' referenza 54/2020 u 1024/2020 rispettivament (hawn annessi u mmarkati rispettivament bħala Dokumenti "NKZ6" u "NKZ7"), is-somma għadha pendenti u dan mingħajr ebda raġuni valida fil-liġi. GĦALDAQSTANT, is-soċjeta' rikorrenti NKZ Global Solutions Limited hekk kif debitament rrappreżentata umilment titlob lil din l- Onorabbli Qorti prevja kwalsiasi dikjarazzjoni li din l-Onorabbli Qorti jidhrilha opportuna fiċ-ċirkostanzi: 1. TIDDIKJARA li d-data effettiva tat-terminazzjoni ai termini tal- Klawsola 24(a) tal-Intermediary Agreement kienet l-14 ta' Lulju 2020; TORDNA lis-soċjeta' intimata Bitconvert Ltd sabiex tħallas lis- soċjeta' rikorrenti l-ammont ta' erbgħa u tletin elf Ewro (EUR 34,000) liema ammont jikkonsisti minn – a. Għaxart elef Ewro (EUR 10,000) għas-servizzi fornuti fix- xahar ta' April 2020; b. Erbat elef Ewro (EUR 4,000) għas-servizzi fornuti bejn l-1 ta' Mejju 2020 u l-14 ta' Mejju 2020; u c. Għoxrin elf Ewro (EUR 20,000) li jirrappreżentaw l-ammont dovut għal perjodu ta' notifika bejn l-15 ta' Mejju 2020 u l- 15 ta' Lulju 2020; Bl-imgħax legali fuq l-ammonti dovuti u dan mid-data tal-fatturi rispettivi sad-data effettiva tal-ħlas. Bl-ispejjeż marbuta ma' dawn il-proċeduri u kwalunkwe proċedura anċillari sabiex s-soċjeta' rikkorenti tassigura t-talba mressqa kontra l-intimati li huma minn issa nġunti in subizzjoni, u l-ispejjeż marbuta mal-ittri uffiċjali bin-numru ta' referenza 54/2020 u 1024/2020. Rat illi fit-2 ta' Diċembru 2020 is-soċjeta' intimata irrispondiet għal dak mitlub billi qajmet is-segwenti difiżi: Fl-ewwel lok, s-soċjeta' esponenti tissottometti illi dina l-Onorabbli Qorti mhix kompetenti sabiex tisma' l-proċeduri odjerni, ai termini tal- Artikolu 728, 730 u 74l (a) tal-Kodiċi ta' Organizzazzjoni u Proċedura Ċivili, stante illi s-soċjeta' esponenti diġa' intavolat proċeduri għad- danni kontra s-soċjeta' attriċi quddiem il-Qrati Ċiprijotti, skond ma jirriżulta mill-kopja tar-rikors relattiv, illi qiegħda tiġi hawn annessa u eżebita u mmarkata bħala Dok. "Bit 1", wara li l-istess soċjeta' attriċi kissret il-ftehim bejn il partijiet, ossia l-Intermediary Agreement datat 17 ta' Diċembru 2019 illi għalih issir referenza fir-rikors promotur, u li jinsab anness mal-istess rikors promotur u mmarkat Dok. "NKZl", u dan wara tas-soċjeta' attriċi, illegalment u assolutament mingħajr il-kunsens jew awtorizzazzjoni tas- in rappreżentanza jew awtorizzazzjoni soċjeta' esponenti, iddownlodjat, permezz ta' USB Stick jew tip ieħor ta' memory device, data sensittiva elettronika mis-central server tas-soċjeta' esponenti. Fit-tieni lok, u mingħajr preġudizzju għall-premess, t-talbiet attriċi huma nfondati fil fatt u fid-dritt u għandhom jiġu miċħuda, bl-ispejjeż kontra s-soċjeta' attriċi, stante illi kienet 1-istess soċjeta' attriċi illi kisret l-Intermediary Agreement datat 17 ta' Diċembru 2019 illi għalih issir referenza fir-rikors promotur, u li jinsab anness mal-istess rikors promotur (Dok. "NKZl"), fil-mumenti meta, nhar it-tlettax (13) ta' Mejju tas-sena elfejn u għoxrin (2020), Nadya Baldacchino Schembri illegalment u tas-soċjeta' assolutament mingħajr esponenti, iddownlodjat permezz ta' USB Stick jew tip ieħor ta' memory device, data sensittiva elettronika mis-central server tas soċjeta' esponenti, bi ksur tal-Intermediary Agreement bejn il-partijiet. Dikjarazzjoni tal-fatti: 1. Illi s-soċjeta' buhagiar brincat u Nadya Baldacchino Schembri kellhom aċċess għad-data elettronika, dettalji sensittivi u kunfidenzjali u informazzjoni privata ta' wieħed u sittin elf (61,000) klijent tas-soċjeta' esponenti, liema data, dettalji u informazzjoni kienu jinsabu f'central server tas-soċjeta' esponenti, u ġew ikkupjati għal fuq memory device kif diġa' ngħad. Illi għalhekk kien proprju l-aġir illegali tas-soċjeta' attriċi illi wassal lis-soċjeta' esponenti sabiex tibblokka lis-soċjeta' attriċi, u kull persuna awtorizzata minnha, (inkluża Nadya Debattista Grech) milli jkollha aċċess għas- central server tagħha. Illi ai fini tal-Intermediary Agreement, r-relazzjoni bejn is-soċjeta' attriċi u s-soċjeta' esponenti setgħet tiġi tterminata mis-soċjeta' esponenti mingħajr il-bżonn ta' avviż bil miktub f'każ ta' ksur tat-termini, kundizzjonijiet u/jew garanziji tat-Intermediary Agreement da parti tas- soċjeta' attriċi, u dan kif jirriżulta mill-klawsola numru 24(b) ta' l-istess ftehim. Illi s-serq ta' data tal-klijenti u kuntatti tas-soċjeta' esponenti kjarament jikkwalifika bħala ksur pależi tal-ftehim bejn il-partijiet. Illi kif jirriżulta mill-istess Intermediary Agreement (Dok. soċjeta' attriċi obbligat ruħha li tikkonforma mad-dispożizzjonijiet u r- rekwiżiti stipulati fl Intermediary Agreement fejn jidħlu miżuri ta' sigurta' u kunfidenzjalita', kif ukoll Regulation tal-Unjoni Ewropea, u dan kif jidher mill-klawsola numru 7 ta' l-istess Intermediary Agreement, li tipprovdi: Illi l-obbligazzjoni ta' kunfidenzjalita' da parti tas-soċjeta' attriċi kienet testendi wkoll għall-impjegati, aġenti u/jew rappreżentanti tal- istess soċjeta', tant li s-soċjeta' attriċi obbligat ruħha li tieħu passi adegwati sabiex taċċerta li din l-obbligazzjoni tiġi rispettata da parti kull persuna nvoluta, kif jirriżulta mill-klawsola numru 8 ta l-Intermediary Agreement. Illi kif jirriżulta mill-istess Intermediary Agreement, s-soċjeta' rikorrenti obbligat ruħha li ma tiżvelax informazzjoni lil terzi persuni mingħajr il-kunsens tas-soċjeta' esponenti, u dan kif jirriżulta hawn isfel: " During the execution of this Agreement, the Intermediary may receive Confidential and Personal information/or the clients' activities and/or identities. Illi s-soċjeta' attriċi minflok ħadmet għas-soċjeta' esponenti u aġixxiet bħala konsulent u għamlet l-introduzzjonijiet sabiex is-soċjeta' esponenti tkabbar l-operat tagħha, serqet l-aktar assi ta' valur illi jista' jkollha soċjeta' bħas-soċjeta' esponenti, u ċioe' id database tagħha, u għamlet ħsara lis-soċjeta' esponenti f'telfien ta' klijenti. Illi lis-soċjeta' esponenti diġa' rriżultalha illi xi klijenti illi kienu fuq il-lista li nsterqet mis-central server mis-soċjeta' attriċi, ma baqgħux fuq pressjoni u influwenza tas-soċjeta' attriċi, u dan kif ha jirriżulta fil-proċeduri għal tas-soċjeta' esponenti, preżumibbilment danni quddiem il-Qrati Ċiprijotti u/jew quddiem dina l-Onorabbli Qorti jekk l-eċċezzjoni preliminari mressqa mill-esponenti ma tintlaqax. l0. Illi għalhekk, l-esponenti tinsisti illi kwalsiasi talba għall-ħlas mis- soċjeta' attriċi għandha tiġi miċħuda, jew, se mai, paċuta kontra d-danni sofferti mis-soċjeta' esponenti wara li d-danni jiġu kkalkolati u likwidati, bir-riżultat aħħari illi s-soċjeta' attriċi dejjem ħa tibqa' debitriċi tas- soċjeta' esponenti, u qatt il-kontra. Salv eċċezzjonijiet ulterjuri. Bl-ispejjeż kontra s-soċjeta' attriċi. Rat illi fit-8 ta' Frar 2021, il-Qorti ordnat illi l-ewwel tiġi kkunsidrata u deċiża l- ewwel eċċezzjoni preliminari tas-soċjeta' intimata. Rat id-dokumentazzjoni ppreżentata mill-partijiet. Semgħet it-trattazzjoni ta' l-abbli difensuri tal-partijiet illi saret fit-18 ta' Mejju 2021, wara liema trattazzjoni il-kawża tħalliet għas-sentenza għal-lum. Fatti tal-każ Jirriżulta li l-partijiet daħlu f'Intermediary Agreement fis-17 ta' Diċembru 2019, eżebit bħala Dok NKZ1, fejn is-soċjeta' rikorrenti kellha tassisti fit-tkabbir tal- klijentela tas-soċjeta' intimata, fejn kellha taġixxi anke bħala 'Professional Introducer' bejn is-soċjeta' intimata u l-klijenti prospettivi. Jirriżulta li s-soċjeta' rikorrenti ħarġet fattura kull xahar skont il-ftehim kif jidher minn Dok NKZ3 u NKZ4, il-fattura datata 1 ta' Mejju 2020 baqgħet pendenti. Sussegwentement, is-soċjeta' intimata waqqfet l-aċċess tas-soċjeta' rikorrenti għas-sistemi elettroniċi neċessarji sabiex jitwettqu l-obbligi da parti tas-soċjeta' rikorrenti. Is-soċjeta' rikorrenti, f'dan il-każ, qed tikkontendi, li r-relazzjoni kummerċjali bejn il-partijiet intemmet, kontra dak stipulat fi klawsola 24 tal- Intermediary Agreement. Jirriżulta li s-soċjeta' intimata Bitconvert Limited diġà pproċediet kontra s- soċjeta' rikorrenti NKZ Global Solutons Limited, dwar l-istess vertenza bejn il- partijiet a tenur tal-ftehim datat 17 ta' Diċembru 2019 fil-Qorti Ċiprijotta, kif jidher minn Dok BT1, fol 42 et seq, fejn f'dan il-każ saret ukoll talba għad-danni. In segwitu, fil-proċeduri f' Ċipru, jirriżulta li ġiet ippreżentata wkoll kontro-talba. Fil-każ in eżami, it-talba tirrigwarda ammont ta' Ewro 34,000. Minkejja dan, il- fatti kif rakkontati fil-premessi odjerni u fil-proċedura f'Ċipru huma identiċi u jirreferu għall-istess ftehim datat 17 ta' Diċembru 2019, li sar bejn il-kontendenti. Ikkunsidrat Din hija sentenza in parte fuq l-ewwel eċċezzjoni sollevata mis-soċjeta' intimata fejn qed tikkontendi li din il-Qorti mhijiex kompetenti sabiex tisma' l-proċedura odjerna ai termini tal-Artikolu 728, 730 u 741(a) tal-Kodiċi ta' Organizzazzjoni u Proċedura Ċivili. F'din l-ewwel eċċezzjoni preliminari, ġie sostnut, li din il-Qorti mhijiex kompetenti biex tisma' dan il-każ peress li s-soċjeta' Bitconvert diġà intavolat il- proċeduri relattivi għal danni kontra s-soċjeta' NKZ Global Solutions Ltd. quddiem il-Qrati Ċiprijotti, kif jidher minn Dok Bit 1 eżebit. Jigi osservat, fl-ewwel lok, li tramite l-ewwel eċċezzjoni preliminari, saret referenza għall-Artikolu 728 tal-Kap 12, fejn ir-regola ġenerali hija li l- eċċezzjonijiet kollha sew dilatorji kif ukoll, dawk dwar il-mertu, għandhom jingħataw fin-nota tal-eċċezzjonijiet jew fir-risposta skont il-każ. Iżda, jinsab provdut f'din id-disposizzjoni tal-liġi, li l-Qorti tista' tagħti d-dritt li jitressqu eċċezzjonijiet jekk ikun hemm raġunijiet validi għaliex ma ngħatawx fin-nota tal- eċċezzjonijiet jew fir-risposta. Fid-dawl ta' dan, ma jidhirx li l-Artikolu 728 tal- Kap 12 eċċepit għandu relevanza diretta għall-każ in eżami u għall-istess l-ewwel eċċezzjoni kif sollevata. L-ewwel eċċezzjoni tirreferi wkoll għall-Artikolu 730 tal-Kap 12 li jipprovdi: "L-eċċezzjoni ta' inkompetenza jew ta' illeġittimita` ta' persuna u l- eċċezzjonijiet ta' transazzjoni, arbitraġġ, res judicata, preskrizzjoni jew nullita` ta' atti għandhom jiġu deċiżi b'kapi għalihom, qabel, jew flimkien mas-sentenza fuq il-mertu." Fl-ewwel eċċezzjoni, saret referenza wkoll għall-Artikolu 741(a) tal-Kap 12 li tgħid hekk: Din il-Qorti ħadet konjizzjoni ta' dak sottomess fit-trattazzjoni, fejn l-avukat difensur tas-soċjeta' rikorrenti sostniet, li l-allegat nuqqas ta' ġurisdizzjoni eċċepita hija abbażi tal-Artikolu 741(a) tal-Kap 12. Kompla jiġi sostnut, li l- Artikolu 29 tal-ftehim datat 17 ta' Diċembru 2019 ta' bejn il-kontendenti, tindika ġurisdizzjoni esklussiva lill-Qrati ta' Malta. Fil-fatt, fl-Artikolu 29 hemm indikat: F'dan is-sens l-avukat difensur tas-soċjeta' rikorrenti, għamlet referenza għall- Artikolu 25 tar-Regolament 1215/2012 li jistipula: "Jekk il-partjiet, irrispettivament mid-domiċilju tagħhom, ikunu qablu li qorti jew qrati ta' Stat membru għandu ikollhom ġursdizzjoni sabiex isolvu xi tilwimiet li jkunu qamu jew li jistgħu jqumu in konnessjoni ma' relazzjoni legali partikolari, dik il-qorti jew dawk il-qrati għandhom ikollhom ġurisdizzjoni, sakemm il-ftehim ma jkunx null u bla effett legali fil-validita` sostantiva tiegħu skont il-liġi ta' dak l- Istat membru. Ġurisdizzjoni bħal din għandha tkun esklussiva sakemm il-partijiet ma jiftehmux mod ieħor......." Sussegwentement, fl-istess argument fit-trattazzjoni, ġie sottolineat mill-avukat difensur tas-soċjeta' rikorrenti, li skont Regolament 1215/2012, magħruf aħjar bħala l-'Brussels Recast', irreferiet għall-Artikolu 5 li jitkellem dwar domiċilju. Sussegwentement, għal dan, ġie sottomess, li huwa imperattiv, li ai fini ta' ġurisdizzjoni, jiġi eżaminat liema hi l-liġi applikabbli, fejn ġie nnutat u ammess li l-liġi applikabbli huwa dan ir-Regolament 1215/2012 u mhux id-disposizzjonijiet tal-Kap 12. Minn naħa l-oħra, l-avukat difensur tas-soċjeta' intimata, fit-trattazzjoni sostniet li japplika l-Artikolu 29 tal-Brussels Recast Regulation, u għandu japplika l- ġurisdizzjoni 'court first seized', għalhekk għandha tkun il-Qorti f'Ċipru li tiddeċiedi fl-ewwel lok, il-vertenza bejn il-partijiet. Hawnhekk, huwa relevanti ħafna għall-eċċezzjoni sollevata, r-Regolamenti indikati fil-Brussels Recast Regulation li ġie in vigore f'Jannar 2015, fejn preċedentement kien hemm il-Brussels 1, iżda dan ġie sostitwit bil-Brussels Recast, jarmonizza ġurisdizzjoni fi kwistjonijiet ta' natura ta' Dritt Privat Internazzjonali. liema Regolament huwa intiż biex B'referenza għal dak sottomess mill-avukat difensur tas-soċjeta' rikorrenti, fejn saret referenza għall-Artikolu 5 tal-Brussels Recast Regulation li tirrigwarda domiċilju u fejn jingħad li persuni domiċiljati fi Stat Membru jistgħu jitressqu f'Qorti ta' Stat Membru ieħor bis-saħħa tar-regolamenti f'Taqsimiet 2 u 7 tar- regolamenti 1215/2012 tal-Brussels Recast, il-Qorti tirrileva li mill-premessi u mit-talbiet, ma jidhirx li hemm lok li, f'dan il-każ, wieħed jidħol fil-kwistjoni ta' domiċilju, kif sottomess mill-avukat difensur tar-rikorrenti. Fil-każ in eżami, il-Qorti tqis illi jridu jiġu eżaminati l-pern u t-termini tal-azzjoni, Fil-każ Jonathan Schembri Farrugia et vs Jesmond Sosa et (1190/1) deċiża mill-Prim' kif deduċibbli mir-rikors promotur. Awla Qorti Ċivili fl-14 ta' April 2016 ingħad: "Illi huwa wkoll miżmum bħala prinċipju ġenerali li n-natura u l- indoli tal-azzjoni għandhom jinstiltu mit-termini ta' l-att li bih inbdew il-proċeduri. Normalment, b'dan wieħed jifhem li dak li kellu f'moħħu min ikun fetaħ il-kawża jkun irid jirriżulta mill-att promotur innifsu u mhux minn provi li jitressqu iżjed 'il quddiem fil-kawża." Fil-każ George Walters vs Anthony Bharwani et deċiża mill-Qorti tal-Appell fid- 29 ta' April 2016, ġie ribadit: "In tema legali din il-Qorti tikkunsidra opportuni s-segwenti prinċipji identifikati mill-ġurisprudenza interpretattiva u li huma relevanti għad-determinazzjoni tal-vertenza soġġett ta' dan l-appell. "L-indoli tal-azzjoni tiġi deżunta mhux tant mill-kliem piu o meno eżatti tal-att istituttiv tal-ġudizzju, imma mill-iskop li għaliha huwa intiż il-ġudizzju (Vol. Biex tiġi iffissata n-natura vera tal-azzjoni li tiġi eżerċitata wieħed irid iħares mhux lejn il-kliem kemm lejn dak li sostanzjalment ġie miktub biċ-ċitazzjoni, jiġifieri il-fondament u l-oġġett tal-pretensjoni fiha dedotta Vol. ta' avvenimentii Ikkunsidrat, li fil-każ odjern, kif ġia irrilevat, il-kontendenti huma żewġ kumpaniji li kellhom relazzjoni kummerċjali bejniethom bis-saħħa tal-ftehim datat 17 ta' Diċembru 2019 Dok NKZ1. Fil-vertenza odjerna, is-soċjeta' rikorrenti qed tipproċedi kontra s-soċjeta' intimata għall-ammont ta' Ewro 34,000. Iżda, jirriżulta, li diġa' teżisti vertenza bejn il-partijiet, fejn il-każ f'Ċipru ġie ppreżentat minn Bitconvert Limited, fejn f'dak il-każ ippreżentat f'Ċipru, jitratta l-istess serje il-każ, għalhekk, evidentement, titratta l-istess vertenza, u l-kontendenti huma l-istess bħal fil-każ in eżami. Jiġi puntwalizzat, li mill-indoli tal-azzjoni odjerna jirriżulta li t-talba hija għal ammont ta' Ewro 34,000, filwaqt li fil-kawża f'Ċipru hemm anke talba għad-danni da parti ta Bitconvert Limited. Inoltre`, fil-każ f'Ċipru jirriżulta li saret kontro-talba minn NKZ Global Solutions Limited, fejn hemm talbiet simili għal dawk ippreżentati fil-każ odjern. Madankollu, fil-każ taħt eżami, it-talbiet huma strettament għall-ammont ta' Ewro 34,000 u mhux għal danni. fil-premessi imsemmija Jirriżulta wkoll, illi fost il-varji difiżi mqajjma mis-soċjeta' rikorrenti quddiem il- Qrati Ċiprijotti, s-soċjeta' rikorrenti qajmet eċċezzjoni ta' ġurisdizzjoni bħala eċċezzjoni preliminari, fejn saħqet illi l-Qrati Maltin kellhom ġurisdizzjoni esklussiva fil-każ odjern. Għalhekk, kif tajjeb sottolineat fit-trattazzjoni, in vista tal-fatti u ċ-ċirkostanzi u in vista tal-fatt, li ġie ppreżentat każ f'Ċipru dwar l-istess vertenza bejn l-istess partijiet, il-liġi applikabbli hija definittivament ir-regolament 1215/2012 tal- Brussels Recast u mhux id-disposizzjonijiet tal-Kap 12 tal-Liġijiet ta' Malta. jgħid: jgħid: Għalhekk, ikun utli fiċ-ċirkostanzi tal-każ, li l-Qorti tqis ir-regolamenti tal- Brussels Recast, li taħseb għal sitwazzjoni ta' din ix-xorta, fejn ikun hemm żewġ kawżi bl-istess meritu istitwiti f'żewġ Stati membri, għaliex il-Brussels Recast huwa proprju immirat li ittejjeb, jiffaċilita l-enforzabbilita fi Stati membri tal-UE ta' sentenzi mogħtija fi Stati membri oħra tal-UE. Għaldaqstant, f'dan l-istadju, il-kunsiderazzjonijiet ser ikunu iffukati fuq l- Artikoli relevanti tar-Regolament 1215/2012 tal-Brussels Recast u mhux fuq id- disposizzjonijiet imsemmija fl-ewwel eċċezzjoni preliminari, diġa' fuq indikati. F'dan il-kuntest, ta' min isemmi l-Artikolu 29 tar-Regolament 1215/2012 li "Mingħajr preġudizzju għall-Artikolu 31(2), meta proċedimenti li jinvolvu l-istess kawża ta' azzjoni u bejn l-istess partijiet ikunu miġjuba quddiem qrati ta' Stati Membri differenti, kull qorti apparti l- ewwel qorti li ikollha quddiemha l-każ għandha fuq inizjattiva tagħha stess tissospendi l-proċedimenti ta' quddiemha sa dak iż-żmien li fih tiġi stabbilita l-ġurisdizzjoni tal-ewwel qorti invokata." Għalhekk, huwa mperattiv li jiġi kkunsidrat ukoll l-Artikolu 31(1) u (2) tar- "(1)Meta l-azzjonijiet jaqgħu fil-ġurisdizzjoni esklussiva ta' diversi qrati, kwalunkwe qorti apparti l-ewwel qorti invokata għandha tastjeni mill-ġurisdizzjoni favur dik il-qorti." "(2)Mingħajr preġudizzju għall-Artikolu 26, meta qorti ta' Stat Membru li lilha ftehim kif imsemmi fl-Artikolu 25 jagħti ġurisdizzjoni esklussiva tiġi invokata, kwalunkwe qorti ta' Stat Membru ieħor għandha tissospendi l-proċediment sa dak iż-żmien meta l-qorti invokata fuq il-bażi tal-ftehim tiddikjara li m'għandha l-ebda ġurisdizzjoni taħt il-ftehim." Fid-dawl tad-disposizzjonijiet tar-Regolament 1215/2012, irid jitqies fejn ġie ppreżentat l-ewwel każ ta' bejn il-kontendenti, huwiex fil-Qorti ta' Ċipru jew il- Qorti ta' Malta. Jirriżulta, mill-provi prodotti, illi l-każ ġie ppreżentat l-ewwel quddiem il-Qorti Ċiprijotta. Infatti, jidher li l-każ f'Ċipru ġie reġistrat fil-25 ta' Ġunju 2020 (fol 51), filwaqt li l-każ odjern ġie intavolat fl-20 ta' Ottubru 2020. Dan ġie kkonfermat mill-istess avukat difensur tas-soċjeta' intimata, meta fit-trattazzjoni sostniet li l-każ f'Ċipru ġie intavolat bejn il-preżentata tal-ittra uffiċjali u l- preżentata tal-każ odjern. Jirriżulta wkoll illi s-soċjeta' rikorrenti, fil-proċeduri ġewwa Ċipru, qajmet bħala eċċezzjoni preliminari dik ta' ġurisdizzjoni tal-Qorti Ċiprijotta, kif fuq ġia indikat. Għalhekk, fid-dawl tas-suespost, l-Artikolu 25 tar-Regolament 1215/2012 ma jibqgħax applikabbli stante li l-Artikolu 29 jitkellem fuq is-sospensjoni tal- proċeduri tal-Qorti ta' Stat Membru li mhijiex l-ewwel Qorti. Huwa evidenti mill- atti tal-każ ippreżentati, li l-ewwel Qorti hija l-Qorti f'Ċipru. Għaldaqstant, din il-Qorti, f'dan l-ewwel eċċezzjoni preliminari tas-soċjeta' intimata mhux abbażi tad-disposizzjonijiet tal-Kap 12 tal- Liġijiet ta' Malta, iżda abbażi tar-Regolament 1215/2012 tal-Brussels Recast, li l- partijiet għamlu referenza ampja għaliha fit-trattazzjonijiet tagħhom. tilqa' A tenur tal-artikoli ċitati fl-istess Regolament 1215/2012, ikun fl-aħjar interess tal-partijiet, li l-kwistjoni tiġi deċiża l-ewwel fil-Qorti Ċiprijotta, kemm in vista tal-eċċezzjoni ta' ġurisdizzjoni imqajma quddiem il-Qorti Ċiprijotta, kif ukoll in vista tal-fat illi l-Qorti Ċiprijotta l-Qorti 'first seized' bil-każ odjern. Għalhekk, din il-Qorti f'dan l-istadju ser tissoprasjedi, b'hekk ser tilqa' l-ewwel eċċezzjoni preliminari u tiddikjara li f'dan l-istadju din il-Qorti mhijiex il-Qorti kompetenti biex tisma' l-vertenza in eżami. Konklużjoni Il-Qorti; Wara illi rat l-atti kollha proċesswali kollha ppreżentati quddiemha; Tgħaddi biex taqta' u tiddeċiedi l-vertenza odjerna billi: Tilqa' l-ewwel eċċezzjoni preliminari tas-soċjeta' intimata billi tiddikjara li f'dan l- istadju, l-azzjoni odjerna ma tistax tiġi deċiża minn din il-Qorti, qabel ma l-kwistjoni ta' ġurisdizzjoni tiġi deċiża l-ewwel mill-Qorti Ċiprijotta. Konsegwentement, f'dan l-istadju tissospendi l-proċedimenti odjerni u tiddiferixxi l- kawża odjerna 'sine die' riappuntabbli sa mhux aktar tard minn sena millum, liema terminu iżda jista' jiġi estiż fuq talba ta' waħda tal-partijiet. L-ispejjeż jiġu determinati mas-sentenza finali. Francesco Mckay LL.D. LL.M. (IMLI) Imħallef Rita Zahra Conti Deputat Reġistratur